**Ministru kabineta noteikumu projekta** „**Grozījumi Ministru kabineta 2016. gada 19. aprīļa noteikumos Nr. 249** „**Darbības programmas** „**Izaugsme un nodarbinātība” 8.1.3. specifiskā atbalsta mērķa** „**Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir nodrošināt Cēsu novada pašvaldības darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros īstenotā projekta ietvaros uzņemto saistību pārņemšanu. Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 19. aprīļa noteikumos Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī ievērojot Ministru kabineta rīkojuma projektā „Par Cēsu Tehnoloģiju un Dizaina vidusskolu” (turpmāk  –  rīkojums) uzdoto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 19. aprīļa noteikumi Nr.249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – specifiskā atbalsta noteikumi) cita starpā nosaka Eiropas Reģionālās attīstības fonda projektu īstenošanas kārtību, tai skaitā specifiskajam atbalstam plānoto kopējo attiecināmo finansējumu, lai slēgtu vienošanos vai līgumu par projekta īstenošanu, līdz 2018. gada 31. decembrim atlases kārtu ietvaros pieejamo kopējo attiecināmo finansējumu, specifiskā atbalsta projekta iesniedzējus un labuma guvējus, tiem maksimālo plānoto kopējo attiecināmo finansējumu un nosacījumus, lai noslēgtu vienošanos vai līgumu par projekta īstenošanu, ievērojot specifiskā atblasta noteikumu 9. punktā noteikto snieguma ietvara regulējumu. Rīkojums paredz saskaņā ar Valsts pārvaldes iekārtas likuma 15. panta ceturtās daļas 1. punktu un sesto daļu, Profesionālās izglītības likuma 14. panta otro daļu, Izglītības likuma 23. panta otro daļu, likuma „Par pašvaldībām” 21. panta pirmās daļas 8. punktu, kā arī ievērojot Cēsu novada domes 2018. gada 13. septembra lēmumu Nr. 304  „Par Cēsu Tehnoloģiju un Dizaina vidusskolu” (protokols Nr. 13, 22. punkts), ar 2019. gada 1. augustu Cēsu novada pašvaldības padotībā esošo Cēsu Tehnoloģiju un Dizaina vidusskolu pievienot Izglītības un zinātnes ministrijas padotībā esošajai valsts izglītības iestādei – Priekuļu tehnikumam, kas darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – specifiskais atbalsts) ietvaros īsteno projektu Nr. 8.1.3.0/16/I/002 „Priekuļu tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu” ietvaros”” (turpmāk – projekts Nr.  8.1.3.0/16/I/002).Specifiskā atbalsta ietvaros Cēsu novada pašvaldība (turpmāk – pašvaldība) īsteno projektu Nr. 8.1.3.0/17/I/003 „Cēsu Tehnoloģiju un Dizaina vidusskolas modernizācija” (turpmāk – projekts Nr. 8.1.3.0/17/I/003). Līgums ar Centrālo finanšu un līgumu aģentūru (turpmāk – sadarbības iestāde) par projekta Nr. 8.1.3.0/17/I/003 īstenošanu noslēgts 2017. gada 6. oktobrī, paredzot tā īstenošanu līdz 2020. gada 31. decembrim. Projekta Nr. 8.1.3.0/17/I/003 ietvaros pašvaldība ir veikusi izglītības programmas „Telekomunikācijas” (telekomunikāciju tehniķis) aprīkojuma iegādi, būvprojekta „Cēsu Profesionālās vidusskolas dienesta viesnīcas 120 audzēkņiem jaunbūve Valmieras ielā 19, Cēsīs, Cēsu novadā” izstrādi un dienesta viesnīcas būvdarbu iepirkumu (ID.Nr.CNP/2018/44/ERAF „Cēsu Tehnoloģiju un Dizaina vidusskolas dienesta viesnīcas jaunbūves būvdarbi”), par kura norisi ir saņemts pozitīvs sadarbības iestādes atzinums. Dienesta viesnīcas būvdarbu līgums vēl nav noslēgts. Lai nodrošinātu projekta Nr. 8.1.3.0/17/I/003 nepārtrauktību, mērķu sasniegšanu un nodrošinātu iespējami ātru dienesta viesnīcas būvniecības darbu uzsākšanu iepriekš minētā būvdarbu līguma ietvaros, Priekuļu tehnikumam ar rīkojuma spēkā stāšanos uzdots pārņemt saistības, ko Cēsu novada pašvaldība uzņēmusies projektā Nr. 8.1.3.0/17/I/003 un kas izriet no rīkojuma spēkā stāšanās dienā spēkā esošās vienošanās ar sadarbības iestādi par projekta Nr. 8.1.3.0/17/I/003 īstenošanu.Noteikumu projekts paredz grozīt specifiskā atbalsta noteikumu 14. punktu, izslēdzot pašvaldību no projekta specifiskā atbalsta iesniedzēju saraksta. Tiks noteikts, ka Priekuļu tehnikums specifiskā atbalsta ietvaros var īstenot divus projektus. Lai nodrošinātu minēto saistību pārņemšanu, rīkojums paredz Priekuļu tehnikumam piešķirt finansējumu 1 647 469,52 *euro* apmērā finansēšanai 2019. un 2020.gadā no valsts budžeta 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, cita starpā: 1. neizlietotā valsts budžeta dotācija un pašvaldības finansējums 198 069.58 *euro* apmērā;
2. iepriekš projektā Nr.8.1.3.0/17/I/003 neplānotās vadības izmaksas (tai skaitā tiešās un netiešās) 98 419,05 *euro* apmērā;
3. iepriekš projektā Nr.8.1.3.0/17/I/003 neieplānotā dienesta viesnīcas mēbeļu un aprīkojuma iegāde (indikatīvi) 90 000 *euro* apmērā;
4. ar projektu Nr.8.1.3.0/17/I/003 saistītie plānotie neattiecināmie izdevumi 1 060 268,7 *euro* apmērā;
5. projektā Nr.8.1.3.0/17/I/003 plānotajiem dienesta viesnīcas būvdarbiem papildus nepieciešamais finansējums, būvdarbu līgumā neiekļautā 5% finanšu rezerve 200 712,19 *euro* apmērā.

Iepriekš minētais finansējums projekta Nr.8.1.3.0/17/I/003 saistību pārņemšanas procedūras ietvaros tiks iekļauts projekta Nr.8.1.3.0/17/I/003 attiecināmajās izmaksās, palielinot nacionālā publiskā līdzfinansējuma daļu, bet nemainot Eiropas Reģionālās attīstības fonda finansējuma daļu un nodrošinot finansējuma izlietojuma uzraudzību atbilstoši Eiropas Savienības struktūrfondu un Kohēzijas fonda 2014.–2020.gada plānošanas perioda vadības un kontroles sistēmas prasībām. Specifiskā atbalsta noteikumu 15. punktā noteikts maksimālais plānotais kopējais attiecināmais finansējums, kas Priekuļu tehnikumam pieejams abu projektu īstenošanai.Priekuļu tehnikums gan projektu Nr. 8.1.3.0/16/I/002, gan projektu Nr.8.1.3.0/17/I/003 īstenos sadarbībā ar Valsts izglītības attīstības aģentūru (specifiskā atbalsta noteikumu 17.1. apakšpunkts).Pamatojoties uz iepriekš minēto, noteikumu projekts paredz precizēt specifiskajam atbalstam plānotā kopējā attiecināmā finansējuma (specifiskā atbalsta noteikumu 7. punkts un 7.1. apakšpunkts) apmēru un, lai noslēgtu vienošanos vai līgumu par projekta īstenošanu, līdz 2018. gada 31. decembrim atlases kārtu ietvaros pieejamā kopējā attiecināmā finansējuma (specifiskā atbalsta noteikumu 9. punkts) nacionālā publiskā līdzfinansējuma daļu, to atbilstoši palielinot. Noteikumu projekts paredz veikt atbilstošus tehniskus grozījumu arī citos specifiskā atbalsta noteikumu punktos.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Cēsu Tehnoloģiju un Dizaina vidusskolas un Priekuļu tehnikuma izglītojamajie, pedagogi un darbinieki, sadarbības iestāde, Valsts izglītības attīstības aģentūra (sadarbības partneris). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums sadarbības iestādei palielinās specifiskā atbalsta ietvaros uzraugāmo attiecināmo izmaksu apjomu, Valsts izglītības attīstības aģentūrai (sadarbības partnerim) no 16 uz 17 palielināsies sadarbības projektu skaits. |
| 3. | Administratīvo izmaksu monetārs novērtējums | Projekta vadības personāla izmaksas un netiešās izmaksas 15 % no personāla vadības izmaksām tiek aprēķinātas atbilstoši specifiskā atbalsta noteikumu 25., 27., 28. un 29. punktā noteiktajai kārtībai. |
| 4. | Atbilstības izmaksu monetārs novērtējums | Noteikumu projektā ietvertajam regulējumam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Noteikumu projekts tiks virzīts izskatīšanai Ministru kabineta sēdē vienlaikus ar rīkojumu.  |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts ievietots Izglītības un zinātnes ministrijas tīmekļa vietnē.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Noteikumu projekta izstrādes stadijā sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, sadarbības iestāde, Cēsu Tehnoloģiju un Dizaina vidusskola, Priekuļu tehnikums, Cēsu novada pašvaldība, Valsts izglītības attīstības aģentūra (sadarbības partneris). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministra vietā

labklājības ministrs Jānis Reirs

Vīza:

Valsts sekretāre Līga Lejiņa

Z. Iļķēna

zenta.ilkena@izm.gov.lv